Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 535

5. Befektetési szolgáltatók részére nyújtott hitel Ebben a sorban az Épt. szerinti és az ÁPTF által engedélyezett tevékenységet végző befektetési szolgáltatók ré- 1998/56. szám szére nyújtott hitel — a beszámolás időpontjában fennálló — állományát kell közölni. A befektetési szolgáltatók részére nyújtott hiteleket tételesen fel kell sorolni, a hitelfelvevő neve, törzsszáma, a hitel összege, a folyósítás időpontja, a futamidő, a hitel célja, illetve kondíciói feltüntetésével. A felsorolás nem korlátozott, az összes befektetési szolgáltató fel kell sorolni. XIV. B ÉVES TERV A jelentés célja Itt kell ismertetni azt a hitelintézet gazdálkodására vonatkozó éves tervet, amelyet a tárgyév végén a következő évre tervez a vezetőség. A jelentés kitöltése Részletezni kell az üzleti — az előző időszakban bevezetett intézkedések hatását is tükröző — céloknak megfelelően a mérleg (eszköz és forrás), valamint az eredmény tervekhez és ezek alakulásához kapcsolódó főbb adatokat a táblázatban közölt felsorolás szerint. Az év végén tervezett adatokhoz képest az időközben bekövetkezett változásokat a XII. A. szöveges értékelés készítésekor kell bemutatni, indokolni. XIV. C HITELINTÉZETI INFORMATIKAI JELENTÉS A jelentés célja Ez a tábla a hitelintézet számítástechnikai, informatikai ellátottságának, körülményeinek, fejlesztésére fordított költségeinek kimutatására szolgál. A jelentés kitöltése Ezt a táblázatot az év végi jelentések elkészítésekor kell kitölteni. A szövetkezeti formában működő hitelintézetnek a saját helyzetének megfelelően értelemszerűen kell ezt a táblát kitölteni. Az 1. Számítástechnikai rendszer sorban az év végi állapotra vonatkozóan a hitelintézet saját eszközeinek azon részét kell jelenteni, amely az informatikai rendszerek működtetéséhez, a informatikai szolgáltatások nyújtásához szükséges eszközállományra, illetve beruházásokra vonatkozik. A számítástechnikai rendszerek év végi könyv szerinti értékét külön csoportosítva az eszközállományra és beruházásokra a következő részletezés szerint kell kimutatni: — a 11. Hardver sorba a számítógépek és tartozékaik, — a 12. Alapszoftver (operációs rendszer, fejlesztési, üzemeltetési eszközök, irodai szoftver) sorba a számítógéprendszerek működéséhez, biztonságához, integrálásához, az alapszolgáltatásként használt funkciókhoz és a fejlesztésekhez szükséges programok, programrendszerek, — a 13. Alkalmazási rendszerek, szellemi termék sorba az informatikai üzleti és ügyviteli alkalmazások, szolgáltatások kialakítása céljából vásárolt, illetve kifejlesztett programok, programrendszerek, illetve informatikai célból kidolgozott tervek, szabályzatok, ügyrendek és egyéb tanulmányok, — a 14. Hálózatok sorba a lokális és telekommunikációs hálózatok, — a 15. Egyéb számítástechnikai eszközök (géptermi berendezések, szünetmentes áramforrás stb.) sorba minden olyan egyéb eszköz és berendezés kerül, amely az informatikai rendszerek, szolgáltatások működéséhez szükséges, de nem sorolható az előzőekben felsoroltak egyikébe sem.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes